รู้สึกว่าตัวเองไม่มีความสุขเลยค่ะเป็นแบบนี้มา2-3เดือนแล้วหนูไม่รู้ว่าตัวเองเป็นโรคซึมเศร้าหรือไบโพลาร์กันแน่เพราะบ้างวันมันก็อารมณ์ดีแต่ก็แค่แปบเดียว พักนี้เวลาทำอะไรหรือมองอะไรก็จะรู้สึกเศร้า ไม่อยากทำ คิดฆ่าตัวตาย เวลาทนไม่ไหวก็กรีดแขนตัวเอง รวมๆก็คือหนูไม่มีความสุขเลยหนูเป็นอะไรแล้วหนูควรทำยังไงดีคะ
สวัสดีค่ะ จากอาการเบื้องต้นที่กล่าวมา การทำอะไรที่เคยชอบทำแล้วไม่มีความสุข อาจจะเป็นสัญญาณเริ่มต้นของภาวะซึมเศร้าหรือโรคซึมเศร้าได้ โดยโรคไบโพลาห์อาจจะมีช่วงที่มีอาการเป็นโรคซึมเศร้าได้เช่นกันภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะแนะนำไปพบจิตแพทย์เพื่อรับการรักษาอย่างเหมาะสม และรักตัวเองให้มากๆ พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์